امریکی مداخلت سے خطے کی صورتحال انتہائی مخدوش

عالمی امور میں ایرانی اسپیکر کے معاون خصوصی نے کہا : امریکہ کی وسیع فوجی اور انٹیلی جنس مداخلت سے خطے کی صورتحال انتہائی مخدوش ہے۔

خبر کا کوڈ: ۴۲۳۸۳۱

تاریخ: ۱۴ دی ۲۰۱۶ - ۲۱:۲۲

رسا نیوز ایجنسی کی رپورٹ کے مطابق، عالمی امور میں اسپیکر پارلیمنٹ کے معاون خصوصی حسین امیر عبداللھیان نے کہا : یمن کے خلاف امریکہ کی کھلی جارحیت، سعودی عرب کو سیاسی اور فوجی شکست سے بچانے کے لیے کی گئی ہے۔

انہوں نے کہا : امریکہ عراق کے شہر موصل میں گھرے دہشت گردوں کو بچانے اور انہیں شام منتقل کرنے کے منصوبے پر عمل کر رہا ہے۔ حسین امیر عبداللھیان نے کہا کہ شام کے شہر حلب میں دہشت گردوں کا کام تمام ہوگیا تھا لیکن امریکہ نے جنگ بندی پر اتفاق کر کے دہشت گردوں کو بچانے کی کوشش کی ہے۔

انہوں نے  دہشت گردی کے حامیوں کو متنبہ کیا کہ وہ اپنے اقدامات کے نتائج پر غور کریں اور تکفیری دہشت گردوں کے ذریعے خطے کے عوام کے خون میں اپنے ہاتھ مزید رنگین کرنے سے گریز کریں۔/۹۸۸/ن۹۳۰/ک۱۸۸